
    Republika Hrvatska
Trgovački sud u zagrebu
 Zagreb, Amruševa 2/II							          
28. St-3780/16

R E P U B L I K A   H R V A T S K A

R J E Š E N J E

	Trgovački sud u Zagrebu po sucu tog suda Ivanu Vladiću, postupajući po prijedlogu dužnika FINANCIJSKA AGENCIJA, Zagreb, Trg svibanjskih žrtava 1995. broj 1, za otvaranje stečajnog postupka nad dužnikom JASMINKA d.o.o. Zagreb, Donje Prekrižje 28, OIB 29551422308, koga zastupa Dejan Bogdanović, odvjetnik iz Zagreba, Crnčićeva 15-A, dana 20. lipnja 2016.

r i j e š i o   j e

Obustavlja se stečajni postupak nad dužnikom JASMINKA d.o.o. Zagreb, Donje Prekrižje 28, OIB 29551422308.

Obrazloženje

Financijska agencija, podnijela je ovom sudu dana 26. siječnja 2016. prijedlog za otvaranje stečajnog postupka nad dužnikom temeljem odredbe čl. 110. st. 1. Stečajnog zakona (NN 71/15).
Sud je rješenjem St-3780/16 od 06. svibnja 2016. pokrenuo prethodni postupak radi utvrđivanja pretpostavka za otvaranje stečajnog postupka nad stečajnim dužnikom JASMINKA d.o.o. Zagreb i odredio je ročište radi utvrđivanja pretpostavki za otvaranje stečajnog postupka nad  stečajnim dužnikom JASMINKA d.o.o. za 16. lipnja 2016.
Na navedenom ročištu punomoćnik dužnika je u spis predmeta predao izvornik potvrde FINA-e od 15. lipnja 2016. i podatke o solventnosti na dan 14. lipnja 2016. Iz potvrde FINE (list 23 spisa) proizlazi da dužnik na dan izdavanja potvrde 15. lipnja 2016. nema nepodmirene obveze te da nepodmirene obveze na dan izdavanja potvrde iznose 0 kn. Iz podataka o solventnosti (list 24 spisa) sud je utvrdio da istu potvrdu za dužnika izdala Zagrebačka banka d.d. te da dužnik nema evidentiranih nepodmirenih obveza. 
	Prema čl. 128. st. 9. Stečajnog zakona između ostalog stoji ako dužnik do završetka prethodnog postupka postane sposoban za plaćanje, sud će postupak obustaviti. 
	Sud je utvrdio da je dužnik postao sposoban za plaćanje te je sud temeljem članka 128. stavak 9. Stečajnog zakona donio odluku kao u izreci rješenja. 

U Zagrebu 20. lipnja 2016.

									         Stečajni sudac:	
                                                                                                                   		Ivan Vladić, v.r.
UPUTA  O PRAVNOM LIJEKU:
Protiv ovog rješenja pravo na žalbu ima samo predlagatelj (čl. 53. st. 8. SZ). Žalba se podnosi ovome sudu u roku od osam dana, u dva primjerka a o žalbi odlučuje Visoki trgovački sud Republike Hrvatske.
					
										Za točnost otpravka
										Monika Topolovec

